Mine forældre og jeg boede i Marias bolig i en lille uge. Overordnet var lejligheden fin til prisen, men der var alligevel et par ting, som vi havde håbet var bedre. Først og fremmest var lejligheden meget kold, og det virkede til vinduerne var lidt utætte. Det betød også, at man ikke rigtig kunne undgå støj fra gaden fra det ene soveværelse. Derudover var vi i kontakt med Maria forholdsvis hurtigt, da der var en slem lugt fra det ene badeværelse. Hun var meget behjælpelig og fiksede problemet hurtigt. Vi føler dog, at lejligheden godt kunne trænge til at blive tjekket igennem - heriblandt vinduerne, køleskabet som virkede meget ustabilt, sofaen virkede lidt beskidt osv. Så ikke noget stort, men det påvirker alligevel ens indtryk. Når det så er sagt, så har lejligheden en rigtig god størrelse, gode senge/puder og fin mulighed for at hygge i fællesområderne - og ikke mindst en fantastisk placering.
Der er dog ikke en finger at sætte på Marias gæstfrihed. Hun var meget fleksibel med både check-in og ud - og hun bookede endda en taxa til mine forældre, da de skulle til lufthavnen. Hun var hurtig til at svare og meget behjælpelig.